Ég er gædd þeim hæfileika að ég man eftir hverri einustu flík sem hefur nokkurn tíman komið inní minn fataskáp – oftast man ég eftir ástæðunni fyrir því að ég eignaðist þessa flík , stundum man ég meirað segja í hverju ég var þegar ég eignaðist þær . Þetta er skrítinn eiginleiki en ég hef dáldið gaman af honum því fyrir vikið tengist ég flíkunum mín sterkum böndum sumum sterkari enn öðrum . Mig langaði að deila með ykkur nokkrum flíkum úr mínum fataskáp og nokkrum sögum með : ) Þennan kjól fékk ég í uppáhalds vintage versluninni minni á ebay ég keypti hann fyrir áramótin 2011 - 12 . Þessi fallegi kjóll á sérstakan stað í hjarta mínu þar sem ég byrjaði árið 2012 í honum og árið var án efa það besta í lífi mínu – ég fékk ekki bara bónorð heldur líka lítinn og krúttlegan strák sem liggur við hliðiná mér núna og spjallar útí loftið og hlær : DÉg sakna Rokk og Rósa eins og hún var !! Þessi kjóll er einn af mörgum sem var keyptur á meðan búðin var enn í eigu hennar Söru og Þóra og Þórhildur stóðu vaktina . Ég man ekki hversu oft ég kom við hjá þeim og það var í uppáhaldi að koma á morgnanna við opnun með kaffibolla og spjalla lengi við píurnar ! Þennan kjól fékk ég þegar ég sá á Facebook að þær voru óvænt með 50% af öllum fötum í búðinni ég hljóp niðureftir og þá hékk þessi kjóll á speglinum hjá þeim og beið eftir mér . Hann notaði ég fyrst þegar ég fór í fyrsta sinn á óperu . Unnustinn bauð mér á La Bohéme og við fórum fyrst útað borða á Horninu sem er einn af uppáhalds stöðunum okkar . Árið 2011 heimsótti ég tvær af mínum bestu vinkonum sem bjuggu báðar í Halmstad í Svíþjóð – þið gætuð þekkt aðra þeirra ; ) Ég hafði aldrei áður komið inní Monki en þangað rambaði ég strax þó svo ég rataði ekki neitt . Það var lokaútsala og ég labbaði út með troðfullan poka sem ég og Elísabet höfðum vandlega troðið í . Þar á meðal var þessi skyrta sem ég fékk á 100 sænskar krónur eða 1200 isk . Ekki amalegt ! Enn ein gersemin frá gullnu árum Rokk og Rósa . Þessi kjóll kom einhver tíman í nýrri sendingu hjá þeim . Eins og ég sagði frá áðan þá var ég tíður gestur og þegar það voru komnar nýar vörur þá var ég ein af þeim sem mætti alltaf fyrst . Ég sá kjólinn strax í höndum annarrar stelpu og fylgdist vel með henni – því ég ætlaði að fá hann – loksins lét hún hann frá sér og ég greip hann og borgaði strax . Stelpurnar í búðinni horfðu öfundaraugum á mig því þeim langaði öllum svo í hann – ég bauð þeim að sjálfsögðu að fá hann lánaðann hvenær sem þær vildu . Fyrsta skiptið sem ég klæddist honum fór ég að sjá eina af mínum bestu vinkonum frumsýna Hárið í Hörpu – mér fannst hann passa svo vel við hippastemminguna ; ) Mig hafði lengi langað í pels en ég hafði aldrei fundið þann fullkomna , sem smellpassaði og var nákvæmlega eins og ég hafði séð fyrir mér að hann væri . Svo fór ég til Parísar – Aðalsteinn bauð mér fyrir 2 árum og við fórum og heimsóttum pabba hans og konu sem voru með íbúð í láni . Fyrsta kvöldið löbbuðum við meðal annars niður Rivoli aðal verslunargötuna og ég gekk fram á flottustu vintage búð sem ég hafði séð og fann þennan pels á aðeins 60 evrur og unnustinn minn var svo yndislegur að gefa mér hann . Parísarpelsinn eins og ég kalla hann er í miklu uppáhaldi : ) Smá innsýn í fataskápinn og aðeins persónulegri færsla en margar á undan ; ) Þetta var mjög skemmtileg færsla . Væri gaman að sjá meira svona : ) En má ég spurja hvernig nákvæmlega Rokk og Rósir hafa breyst ? Nýir eigendur ? Er langt síðan ? Ég hef tekið eftir að það eru ekki lengur bara vintage flíkur þarna , stundum finn ég merki sem eru líka til sölu í búðum í Kringlunni og Smáralind , er það aðal munurinn eða ? Takk : ) mér fannst líka dálítið gaman að skrifa hana ; ) en hún var seld fyrir jól í okt / nóv þegar breytingarnar voru gerðar á versluninni – þá voru einmitt tekin inn svona ný merki en hú er ekki búin að vera opin í smá tíma núna veit ekki hvað er í gangi …